 China a prezentat trenul maglev care poate atinge 600 km/h: "levitează" deasupra căii ferate.
China a prezentat un tren cu sustentație magnetică ce va fi capabil să atingă 600 km/h. Folosind forța electromagnetică, trenul maglev "levitează", fără contact cu șina. Shanghai are o linie scurtă maglev de la unul dintre aeroporturile sale până la oraș.
China a prezentat marți un tren maglev – ce folosește forța electromagnetică pentru a se deplasa – capabil de o viteză maximă de 600 km / h, anunță presa de stat, citată de Reuters.Viteza maximă ar face ca trenul, dezvoltat de China și fabricat în orașul de coastă Qingdao, să fie cel mai rapid vehicul terestru la nivel mondial.Folosind forța electromagnetică, trenul maglev "levitează", fără contact cu șina.China folosește tehnologia de aproape două decenii la o scară foarte limitată. Shanghai are o linie scurtă maglev de la unul dintre aeroporturile sale până la oraș.La 600 km/h, ar trebui doar 2,5 ore pentru a călători de la Beijing la Shanghai cu trenul – o călătorie de peste 1.000 km.Prin comparație, călătoria ar dura 3 ore cu avionul și 5,5 ore cu un tren de mare viteză.Și alte țări, printre care Japonia și Germania caută să construiască rețele maglev, deși costurile ridicate și incompatibilitatea cu infrastructura actuală de cale rămân obstacole în calea dezvoltării rapide.